蔡襄
御笔赐字诗
皇华使者临清晨，手开宝轴香煤新。
沿名与字发深旨，宸毫洒落奎鉤文。
精神高远照日月，势力雄健生风云。
混然气质不可写，乃知学到非天真。
缄藏自语价希代，谁顾四壁嗟空贫。
臣闻帝舜优圣域，臯陶大禹为其邻。
吁俞敕戒成黄要，垂覆后世如穹旻。
陛下仁明如舜禹，豪英进用司鸿钧。
臣襄材智最驽下，岂有志业通经纶。
独是丹诚抱忠朴，常欲赞奏上古珍。
又闻孔子春秋法，片言褒贬贤愚分。
考经内省不自称，但思至理书诸绅。
乾坤大施入洪化，将图报效无缘因。
誓心愿竭谟谋义，庶裨万一唐虞君。